Vršilac dužnosti selektora fudbalske reprezentacije Srbije Mladen Krstajić saopštio je spisak od 24 igrača za prijateljske utakmice protiv Kine (10. novembar) i Južne Koreje (četiri dana kasnije).

Foto: giorgio benvenuti / EPA; Sergej Milinković-Savić

Najvažnija novost u odnosu na bivše spiskove koje je saopštavao Slavoljub Muslin je ta da je mesto na njemu našao Sergej Milinković-Savić, koji će tako imati priliku debituje za seniorski tim.

Mesto na njemu je našao i vezista Liverpula Marko Grujić, koji je do sada nastupao za mladu reprezentaciju, dok perspektivnog golmana Benfike Mileta Svilara nema jer nije završen administrativni deo posla.

Foto: Antonio Cotrim / EPA; Mile Svilar

- Fudbalski savez Srbije je u intenzivnoj komunikaciji sa njim i njegovim ocem Ratkom, takođe bivšim golmanom. U toku je rešavanje administrativnog dela posla, tako da ćemo u narednim danima objaviti više informacija. Ono što je sigurno to je da postoji obostrana želja da Mile Svilar obuče dres državnog tima Srbije - navodi se u saopštenju Fudbalskog saveza Srbije.

Inače, na spisku je trabalo da se nađu i Nemanja Radonjić i Andrija Živković, ali je seketor mlade reprezentacije Goran Đorović insistirao da oni igraju u kvalifikacionim mečevima protiv Austrije (10. novembar) i Jermenije (četiri dana kasnije), što se poklapa sa terminima prijateljskih mečeva.

Fudbaleri Srbije će se okupiti u ponedeljak 6. novembra u Sportskom centru FSS u Staroj Pazovi, a dan kasnije će otputoavti u Kinu.

SPISAK REPREZENTATIVACA ZA PRIJATELJSKE MEČEVE

Vladimir Stojković golman Partizan

Predrag Rajković golman Makabi Tel Aviv

Aleksandar Jovanović golman Arhus

Antonio Rukavina odbrana Viljareal

Branislav Ivanović odbrana Zenit

Nikola Maksimović odbrana Napoli

Matija Nastasić odbrana Šalke

Duško Tošić odbrana Bešikatš

Jagoš Vuković odbrana Olimpijakos

Miloš Veljković odbrana Verder

Aleksandar Kolarov odbrana Roma

Ivan Obradović odbrana Anderleht

Luka Milivojević vezni red Kristal Palas

Nemanja Matić vezni red Mančester junjated

Nemanja Gudelj vezni red Tjanđin Teda

Sergej Milinković-Savić vezni red Lacio

Adem Ljajić vezni red Torino

Mijat Gaćinović vezni red Ajntraht

Ljubomir Fejsa vezni red Benfika

Marko Grujić vezni red Liverpul

Dušan Tadić napad Sautempton

Filip Kostić napad Hamburg

Aleksandar Mitrović napad Njukasl

Aleksandar Prijović napad PAOK

(*ime i prezime fudbalera, pozicija, klub)

Sve na jednom mestu Spremili smo vam mnogo toga važnog i zanimljivog - pogledajte Blicsport

(B. O.)